Alaquàs celebra la festivitat de la Mare de Déu dels Dolors
05/09/2007 12:04:00

# Alaquàs celebra la festivitat de la Mare de Déu dels Dolors

*   05/09/2007 12:04:00
*   [Imprimir](#)
*   Compartir
*    https://www.alaquas.org/documento.asp?id\_do=10240

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10240%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20la%20festivitat%20de%20la%20Mare%20de%20D%C3%A9u%20dels%20Dolors)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10240/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10240/10240_Form_4.jpg)](https://www.alaquas.org/ficheros/documentos/2007/2/10240/10240_Form_10.jpg "<a href='https://www.alaquas.org/ficheros/documentos/2007/2/10240/10240_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra la festivitat de la Mare de Déu dels Dolors</a>")

Les Clavariesses dels Dolors organitzen la tradicional processó

El passat dimarts 4 de setembre les Clavariesses dels Dolors d'Alaquàs van ser un dels principals col·lectius protagonistes de les Festes Majors del municipi, en organitzar diversos actes celebrats en honor a la Mare de Déu dels Dolors.

Els actes van començar amb el tradicional tir de dotze salves a l'esglèsia de l'Assumpció de la Nostra Senyora, que tingué lloc a les 12 hores del migdia. A continuació, les clavariesses donaren pas a la missa instrumental en homenatge a la Mare de Déu dels Dolors.

Però els actes religiosos de les clavariesses dels Dolors s'estengueren fins la vesprada i la nit del mateix dia. A les 20 hores tingué lloc la processó en honor a la Mare de Déu dels Dolors, per l'itinerari interparroquial. Un cop acabada la processó, es disparà un castell de focs d'artifici, també organitzat per les clavariesses, encarregat de posar fi a la festivitat de la Mare de Déu dels Dolors.

La totalitat d'activitats que han patrocinat les Clavariesses dels Dolors d'Alaquàs es remunten als primers dies de les Festes Majors, iniciatives més encaminades a l'oci i l'entreteniment. Les clavariesses van organitzar un parc infantil el passat diumenge 2 de setembre i una discomòbil el divendres 31 d'agost. Les clavariesses també convidaren els alaquasers i les alaquaseres a beure orxata i llima granissada el divendres dia 31 al carrer Major del municipi.